**Ռոբերդ Բարիս Ֆորդ** (անգլ.՝ Robert Barisford Brown, առավել հայտնի է որպես *Բոբի Բրաուն*, փետրվարի 5, 1969(1969-02-05), Բոստոն, ԱՄՆ), ամերիկացի R&B երգիչ, երգահան, ռեփեր, պարող և դերասան։ Ուիթնի Հյուսթոնի նախկին ամուսինը։ New Edition խմբին հաջողությամբ մասնակցելուց հետո՝ 1987 թվականին, Բոբի Բրաունն սկսել է մենակատարի կարիերա և ձայնագրել մի շարք հիթեր, ինչպես նաև նվաճել Գրեմմի մրցանակ։ Նա համարվում է «Նյու ջեքս վինգի» պիոներ։ Նրա երկրորդ ալբոմը՝ «Don’t Be Cruel», ներառում է մեծ թվով հիթեր, այդ թվում՝ «My Prerogative» երգը։ Նկարահանվել է «Լինելով Բոբբի Բրաունը» (անգլ.՝ Being Bobby Brown) շոուում։

New Edition
-----------

Բոբի Բրաունն սկսել է իր երաժշտական կարիերան որպես New Edition R&B խմբի անդամ, որը նա ստեղծել էր իր մանկության ընկեր Մայքլ Բիվինսի հետ։ Նա եղել է խմբի ամենաերիտասարդ մասնակիցը։ Բրաունի հետ խումբը ձայնագրել է մի շարք հիթեր՝ Candy Girl, Cool It Now և Mr. Telephone Ma:

1986 թվականին Բրաունը հեռացվել է «New Edition» խմբից, քանի որ մնացած մասնակիցները զգում էին, որ իրենց կարիերան կվտանգվի բեմի վրա Բրաուի անկարգությունների և կարգապահության բոլոր սահմաններն անցող պահվածքի պատճառով։ All For Love շրջագայության ժամանակ նա վիճել է Ռալֆ Տրեսվանտի հետ և միջամտել նրա կատարումների։

1996 թվականին Բրաունը վերադարձել է New Edition՝ մասնակցելու Home Again ալբոմի ձայնագրմանը։ Համերգային շրջագայության կեսին նրա արտասովոր պահվածքը կրկին արտահայտվել է։ Նա ավելացրել է իր կատարումների ժամանակը՝ խանգարելով մյուսներին։

Հարցազրույցների մեկում նա խոստովանել է, որ շրջագայության ընթացքում եղել է թմրանյութերի ազդեցության տակ։ Նա նորից հեռացել է New Edition խմբից։

2005 թվականի աշնանը New Edition խումբը ելույթ է ունեցել «BET» հեռուստաալիքի 25-ամյակին նվիրված միջոցառման ժամանակ։ Խումբը կատարել է հատվածներ իր ամենահայտնի երգերից, և Բրաունը խմբի հետ կատարել է Mr. Telephone Man երգը։ Հետագայում BET-ը և Inside Hollywood-ը հայտարարել են, որ Բրաունը վերամիավորվել է խմբի հետ և կմասնակցի նրանց հաջորդ ալբոմի ձայնագրությանը։ 2006 թվականի հունվարին New Edition-ը հայտարարել է, որ խումբը 2008 թվականին նոր ալբոմ կհրապարակի, իսկ հետո կմեկնի համերգային շրջագայության։ Բոբին ելույթ է ունեցել նաև Կոլումբիայի (Հարավային Կարոլինա) համերգում, որը դարձել է խմբի ապագա DVD-թողարկման հիմքը։

Սկավառակագրություն
------------------

* *Candy Girl* (1983, New Edition խմբի կազմում)
* *New Edition* (1984, New Edition խմբի կազմում)
* *All for Love* (1985, New Edition խմբի կազմում)
* *King of Stage* (1986)
* *Don't Be Cruel* (1988)
* *Bobby* (1992)
* *Home Again* (1996, New Edition խմբի կազմում)
* *Forever* (1997)
* *The Masterpiece* (2012)

Անձնական կյանք
--------------

1992 թվականի հուլիսի 18-ից մինչև 2007 թվականի ապրիլի 24-ը Բոբի Բրաունն ամուսնացած է եղել երգչուհի Ուիթնի Հյուսթոնի հետ։ Նրանց միակ դուստրը եղել է Բոբի Քրիստինա Հյուսթոն-Բրաունը (1993-2015)։ Ամուսնալուծությունից հետո աղջկա նկատմամբ խնամակալության լիակատար իրավունքը տրվել է մորը, և Բրաունը զրկվել է խնամակալության իրավունքից ալկոհոլի և օրենքի հետ ունեցած խնդիրների պատճառով, քանի որ մեղադրվում էր ընտանեկան բռնություն կատարելու մեջ։ Դատարանի միջոցով խնամակալության իրավունքը վերադարձնել նա այդպես էլ չի կարողացել։ Բոբբի Քրիստինա Բրաունը մահացել է 2015 թվականի հուլիսի 26-ին՝ իր տան լոգարանում անգիտակց վիճակում գտնվելուց գրեթե վեց ամիս հետո։

Բրաունն ունի ևս մեկ տղա՝ Լենդոն Բրաունը (ծնվել է 1986 թվականին) Մելիքա Ուիլյամսից և երկու երեխաներ Քիմ Ուորդից՝ Լափրինսիա Բրաունը (ծնվել է 1990 թվականին) և Ռոբերտ Բարիսֆորդ Բրաուն կրտսերը (ծնվել է 1992 թվականին)։

2012 թվականի հունիս 22-ին Բոբի Բրաունն ամուսնացել է Ալիսիա Էթերիջի հետ Հավայան կղզիներում։ Զույգն ունի երեք զավակ՝ Կասիուս Բրաունը (ծնվել է 2009 թվականի մայիսի 30-ին) և երկու դուստրեր` Բոդի Ջեյմսոն Ռեյն Բրաունը (ծնվել է 2015 թվականի սեպտեմբերի 7-ին) և Հենդրիքս Էսթել Շեբա Բրաունը (ծնվել է 2016 թվականի հուլիսի 14-ին)։

Ծանոթագրություններ
------------------

1. ↑  Swingbeat Music | Discogs
2. ↑  Дочь Уитни Хьюстон умерла после шести месяцев комы: Люди: Из жизни: Lenta.ru
3. ↑  Вдовец Уитни Хьюстон женился спустя 4 месяца после смерти певицы // podrobnosti.ua, 22 июня 2012 года.
4. ↑  «Bobby Brown Welcomes Son Cassius» (անգլերեն). Արխիվացված է օրիգինալից 2017 թ․ մարտի 23-ին. Վերցված է 2018 թ․ օգոստոսի 19-ին.
5. ↑  «Bobby Brown and Alicia Etheredge Name Daughter Bodhi Jameson Rein» (անգլերեն). Արխիվացված է օրիգինալից 2015 թ․ դեկտեմբերի 24-ին. Վերցված է 2018 թ․ օգոստոսի 19-ին.
6. ↑  «IMDb - Movies, TV and Celebrities». IMDb. Վերցված է 2016 թ․ սեպտեմբերի 23-ին.
7. ↑  «HELLO! Russia». ru.hellomagazine.com. Վերցված է 2016 թ․ սեպտեմբերի 23-ին.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Ֆեյսբուք · MySpace (անգլ.) · Թվիթթեր (անգլ.) |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Spotify · Յանդեքս երաժշտություն · ՅուԹյուբ (անգլ.) · ՅուԹյուբ |
|  |
| Թեմատիկ կայքեր | Allmusic · Դանիական ազգային ֆիլմագրություն · Discogs · Internet Movie Database · MusicBrainz · Rate Your Music · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 13930670k · GND: 134581121 · ISNI: 0000000077319571 · LCCN: n94100967 · NKC: xx0131680 · NTA: 102430217 · VIAF: 50727875 · WorldCat VIAF: 50727875 |

 |

 |